Ako sme ťa informovali už pred pár dňami, spoločnosť Apple začala vyrábať vlastné balenie pre príslušenstvo produktov od výrobcov 3. strán. Nové balenia by mali spĺňať typickú normu Apple Store obchodov a to znamená, že by mali byť biele, na fotke by mal byť výhradne len daný produkt a text na obálke by mal byť čo najmenší. Prvé takéto balenia sa už dostali do obchodov Apple Store v Japonsku.
Nové balenia
V spoločnosti Apple sa tak nejako dohodli, že balenia, v ktorých sa budú nachádzať napríklad kryty či iné príslušenstvo od výrobcov tretích strán bude baliť výhradne do svojich vlastných krabíc. Tieto krabice budú ako ináč biele, čím vlastne Apple splní normu, pri ktorej pred pár mesiacmi odstránilo všetky balenia, ktoré neboli biele zo svojich obchodov. Súčasný ciel je teda všetko v jednotnej farbe s veľkými obrázkami a malým množstvom textu. Okrem iného by sme sa v budúcnosti mali dočkať aj trendu, kedy bude Apple odstraňovať nejaké príslušenstvo z obchodov, aby sa v nich nachádzalo čo najmenšie množstvo položiek.
V Apple Store bude jedine kvalita, nič iné. Obchody sú už teraz veľmi vydarené avšak po pomerne radikálnych zmenách by mohli vyzerať ešte dokonalejšie!